laion/Wikipedia-Exotic huggingface dataset:
אטלנטידה (מחוז)

אטלנטידה (בספרדית: Atlántida) הוא מחוז הממוקם בצפון חופי הים הקאריבי של הונדורס, מרכז אמריקה. עיר הבירה שלו היא עיר הנמל לה סייבה. בעשור הקודם, התיירות הפכה למקור הכלכלי הלגיטימי החשוב ביותר עבור אזור החוף. ב-2010 מנתה אוכלוסיית המחוז 407,551 איש. למחוז שטח של 4,251 קמ"ר. הפעילות הכלכלית של מחוז אטלנטידה מבוססת על חקלאות, בעלי חיים, מסחר ותיירות. הפעילות החקלאית מתמקדת בחברת הפירות הסטנדרטית, חברה צפון אמריקאית החולשת על מרבית הכלכלה. הגידולים העיקריים הם: בננות, דקל אפריקני, אננס, קקאו, קנה סוכר, קוקוס, קפה והדרים. המחוז נוצר ב-1898 משטח שהיה שייך קודם לכן למחוזות קולון, קורטס ויורו. ב-1910 האוכלוסייה במחוז מנתה כ-11,370 איש. לה סייבה אריסונה אל פורבניר אספרטה חוטיאפה לה מסיקה סן פרנסיסקו טלה מדיה וקבצים בנושא אטלנטידה בוויקישיתוף EcuRed, Departamento de Atlántida (Honduras) ערך זה הוא קצרמר בנושא גאוגרפיה של אמריקה המרכזית. אתם מוזמנים לתרום לוויקיפדיה ולהרחיב אותו.
תרזה פו לין צ'אן

תרזה פו לין צ'אן (באנגלית: Theresa Poh Lin Chan;‏ 9 ביולי 1943 – 6 ביוני 2016) הייתה מורה וסופרת מסינגפור שנודעה כ"הלן קלר של דרום-מזרח אסיה" בהיותה חרשת ועיוורת. תרזה פו לין צ'אן נולדה בסינגפור למשפחה נוצרית. לאחר שלקתה בדלקת קרום המוח היא איבדה את השמיעה בגיל 12 ואת הראייה בגיל 14. ג'ון וילסון, מנהל מרכז עיוורים, פגש בביקורו בסינגפור את תרזה בילדותה, שסיפרה לו על רצונה להתקדם בחיים. בהמלצתו, היא התקבלה לבית הספר לעיוורים במסצ'וסטס וסיימה אותו בהצלחה. בשנת 1961 היא נפגשה עם הלן קלר ובכך הגשימה את חלומה. לאחר 13 שנים בארצות הברית בשנת 1973 היא חזרה לסינגפור, והחלה לטפל בהוריה שהזדקנו. במקביל היא עבדה כמורה בבית הספר לעיוורים, עד לשנת 1990 בשנת 1964 לחייה הוקדש סרט תיעודי של ה־BBC Child of the Silent Night: The story of Chan Poh Lin. בשנת 2005 צולם סרט "Be with Me" על חייה. היא נכללה כחלק של צוות תסריטאים של הסרט, כי בין, היתר, הסרט מבוסס על הרשומים שלה. פו נפטרה בשנת 2016. בשנת 2017 היא נכללה ב"עולם התהילה של נשות סינגפור" (אנ'). ביוגרפיה תרזה פו לין צ'אן, במסד הנתונים הקולנועיים IMDb (באנגלית)
בן שמואל

האם התכוונתם ל... אביגדור בן שמואל – רב ליטאי במאה ה-18 אלישע בן שמואל – משורר יהודי-פרסי בסמרקנד במאה ה-17 ברוך בן שמואל – רב ופייטן ממגנצא, מבעלי התוספות באשכנז הלל בן שמואל – רב והוגה דעות, מחכמי איטליה בתקופת הראשונים חננאל בן שמואל – פרשן הלכות הרי"ף, דיין וראש ישיבה במצרים מתלמידי הרמב"ם יוסף בן שמואל – ממקימי חיל הים הישראלי, ממתנדבי היישוב לצי המסחרי המגויס ומלוחמי מלחמת העצמאות מאיר בן שמואל – חתנו של רש"י ומראשוני בעלי התוספות בצרפת, אביהם של רשב"ם, רבנו תם וריב"ם מתתיה בן שמואל – הממונה על הפייסות בבית המקדש השני, נזכר במשנה שמואל בן-שמואל – דיפלומט ישראלי ששימש שגריר ישראל באוסטרליה אליעזר בן שמואל יצחק בן שמואל (פירושונים) שמחה בן שמואל
סת' לי

סת' לי (באנגלית: Seth Lee נולד: 17 בינואר 2003) הוא שחקן, תסריטאי, במאי ואמן לחימה אמריקאי הוא התפרסם לאחר ששיחק בזכות משחקו בסרט הקולנוע "רואה החשבון" משנת 2016. לי נולד באוסטין, טקסס, ב-17 בינואר 2003 והחל את הקריירה שלו בתעשיית הבידור בגיל 7 לאחר פגישה מקרית עם השחקן ארני רייס ג'וניור (ילד הקראטה). לאחר שצפה בכמה מסרטיו של רייס עם שגרת אמנויות לחימה, לי התחיל לקחת שיעורי משחק לצד אימון באמנויות לחימה, פעלולים והתעמלות. תפקידו הראשון היה תפקיד קטן בסרט הקולנוע ספיי קידס 4: כל הזמן שבעולם. במקביל הופיע לי בפרסומות מקומיות, קמפיינים מודפסים וסרטים קצרים לפני שזכה בקרדיט הטלוויזיה הראשון שלו בתור דניס הצעיר בסדרת הטלוויזיה פילדלפיה זורחת. הפריצה הגדולה של לי במשחק הגיעה כשגילם הגרסה הצעירה יותר של דמותו של בן אפלק בסרט רואה החשבון שבו הוא זכה לשבחים על גילום ילד עם אוטיזם. על משחקו בסרט זכה בפרס האמן הצעיר ופרס הבדרן הצעיר לשחקן המשנה הטוב ביותר לנוער בסרט עלילתי. לאחר מכן לי החל ללמוד ב-"גטו בית הספר לקולנוע" והיה לסטודנט הצעיר ביותר בתוכנית בכיתתו. הוא סיים את לימודיו בשנת 2019. לי כתב וביים כמה סרטים קצרים וקליפים, הצליח להציע פיילוט שהקרין למנהלים ומפיקים באולפני FX . סרט נוסף שלו שביים הוקרן עבור מנהלים באולפני יוניברסל NBC . בשנת 2018 ביים את הסרט הקצר "Depression and Insanity" בו שיחק יאן לואיס קסטלנוס. בשנת 2019 שיחק בסרט הקולנוע "Runt" לצד קמרון בויס, שנפטר שמן קצר לפני הקרנת הבכורה. בשנת 2020 שיחק בתפקיד ראשי בסרט הקולנוע "מערב מישיגן". סת' לי, במסד הנתונים הקולנועיים IMDb (באנגלית) Cristi, Andrew (2016-10-19). "A YOUNG BEN AFFLECK; Rising Star SETH LEE Takes On An Intense Role In THE ACCOUNTANT!". HuffPost (באנגלית). נבדק ב-2020-05-03. "Seth Lee". IMDb. נבדק ב-2020-05-04. "Young Entertainer Awards (2017)". IMDb. נבדק ב-2020-05-03. "Young Artist Awards (2017)". IMDb. נבדק ב-2020-05-03. McNary, Dave (2018-08-21). "Film News Roundup: Taraji P. Henson Comedy 'What Men Want' Moves to February". Variety (באנגלית). נבדק ב-2020-05-03. Jan Luis Castellanos Wiki, Age, Bio, Height, Girlfriend - Wikirole, Wikirole, ‏4 באפריל 2021 Ale Russian, See Cameron Boyce's Final Performance in Powerful Trailer for Teen Drama Runt, PEOPLE.com, ‏3 באוגוסט 2021 Seth Lee: Bio, family, net worth - Celebrities InfoSeeMedia, Celebrities InfoSeeMedia, ‏6 באפריל 2021
Xbox Game Studios

Xbox Game Studios היא חברת הפצה של משחקי וידאו שפועלת כחטיבה במיקרוסופט. החברה, שהוקמה במרץ 2000, עסקה בפיתוח משחקי מחשב עבור מערכת ההפעלה חלונות, ובשלב מאוחר יותר החלה לעסוק בפיתוח ובהפצה של משחקי וידאו לפלטפורמות נוספות, דוגמת Xbox ו-Windows Mobile. עד להקמת חטיבת משחקי וידאו, מיקרוסופט רכשה מספר חברות פיתוח משחקים. בין החברות הראשונות שנרכשו הייתה חברת FASA Studio שנרכשה בשנת 1999. בהמשך נרכשו חברות נוספות. בשנת 2003 מונה פיטר מור לסגן נשיא מיקרוסופט לתחום זה. בשנת 2007 הוקמה שלוחה של החברה באנגליה. בשנת 2011 הוחלט על ריכוז הפעילות בתחום משחקי הווידאו תחת השם Microsoft Studios. במקביל, המשיכה החברה לרכוש חברות נוספות על מנת להרחיב את פעילותה בתחום. בשנת 2014 נרכשה חברת "Mojang Studios" בסכום של 2.5 מיליארד $. בשנת 2019 שם החטיבה שונה לשם הנוכחי. בשנת 2021 נרכשה חברת ZeniMax Media בסכום של 7.5 מיליארד $. בינואר 2022 הכריזה מיקרוסופט כי בכוונתה לרכוש את אקטיוויז'ן בליזארד. לאחר רכישה זו, צפויה החברה להיכנס לשלישיית החברות הגדולות בתחום, לאחר טנסנט וסוני. מדיה וקבצים בנושא Xbox Game Studios בוויקישיתוף אתר האינטרנט הרשמי של Xbox Game Studios (בשפות מרובות) Xbox Game Studios, ברשת החברתית אקס (טוויטר)
ביט לשנייה

ביט לשנייה או סיבית לשנייה (ובקיצור סל"ש; באנגלית: bps או bit/s) היא יחידת מידה למדידת קצב נתונים, בעיקר מהירות העברה של נתונים בקו תקשורת. הנתונים נמדדים ביחידה הקטנה ביותר שלהם - ביט. לצרכים מעשיים משמשות יחידות גדולות יותר: קילוביט לשנייה (Kbps, קס"ש), מגה-ביט לשנייה (Mbps, מס"ש) וג'יגה-ביט לשנייה (Gbps, גס"ש). בהעברת נתונים מקבילית ובהעברת קבצים מקובלת גם יחידת המידה בית-לשנייה (Bps או Byte/s), השקולה ל-8bps.
Amigos Para Siempre

"Amigos Para Siempre" (בעברית: "חברים לכל החיים") הוא שיר שהוקלט על ידי זמר הטנור הספרדי חוסה קאררס, ביחד עם הזמרת-יוצרת האנגלייה שרה ברייטמן. השיר יצא לאור ב-29 ביוני 1992, בהוצאת חברות התקליטים פולידור רקורדס ורילי יוזפול רקורדס, כסינגל שלא מתוך אלבום. השיר הגיע למקום הראשון במצעד הסינגלים האוסטרלי. שרה ברייטמן וחוסה קאררס ביצעו את השיר במהלך טקס הסיום של המשחקים האולימפיים בברצלונה ב-1992. הדואט יצא לאור ברחבי העולם כסינגל במקביל למשחקים והגיע למקום ה-11 במצעד הסינגלים הבריטי והגיע למקום הראשון באוסטרליה במשך שישה שבועות. זה היה אחד משני נושאים מוזיקליים באותו האירוע. השני, שנקרא בפשטות "Barcelona", בוצע על ידי פרדי מרקיורי ומונסראט קאבאייה, והגיע למקום השני בממלכה המאוחדת. שניהם נכללים באלבום האוסף, Barcelona Gold, שיצא במקביל למשחקים. גרסת רמיקס של המקור, עם הדהוד קולי נמוך וטון שונה, נכללה באלבום האוסף, Andrew Lloyd Webber: Now and Forever ‏(2001). לארי פליק מבילבורד תיאר את השיר כ"בלדת פופ ספרדית" וציין את "הביצועים המפוארים" שנעשו בידי קאררס וברייטמן, ואת "העיבוד התזמורתי הדרמטי" שלו. הוא גם הוסיף כי לגרסה בשפה הספרדית יש מילים שנכתבו על ידי הזמרת והפזמונאית האמריקאית-קובנית גלוריה אסטפן. מידע על היצירה "Amigos Para Siempre" באתר מיוזיק בריינז מידע על היצירה "Amigos Para Siempre" באתר Discogs José Carreras & Sarah Brightman - Amigos Para Siempre (Friends For Life) (באנגלית), נבדק ב-2022-01-29 "New Releases: Singles" australian-charts.com - Australian charts portal, australian-charts.com "Brightman & Carreras – Amigos para siempre, Friends forever – live" FREDDIE MERCURY & MONTSERRAT CABALLE | full Official Chart History | Official Charts Company, www.officialcharts.com Various - Barcelona Gold (באנגלית), נבדק ב-2022-01-29 Andrew Lloyd Webber - Andrew Lloyd Webber: Now & Forever (באנגלית), נבדק ב-2022-01-29 "Single Reviews" ARIA Top 50 Singles Chart, www.aria.com.au (באנגלית)
נערה גבוהה 2

נערה גבוהה 2 (באנגלית: Tall Girl 2) הוא סרט נעורים וקומדיה רומנטית אמריקאית בבימויה של אמילי טינג לתסריט מאת סם וולפסון. בסרט מככבים אווה מישל, לוק אייזנר, יאן לואיס קסטלנוס, סברינה קרפנטר, גריפין גלוק וסטיב זאן. זהו סרט ההמשך של הסרט "נערה גבוהה" משנת 2019. הסרט עלה לנטפליקס ב-11 בפברואר 2022. אווה מישל בתפקיד ג'ודי קריימן סברינה קרפנטר בתור הארפר קריימן גריפין גלוק בתור ג'ק דנקלמן לוק אייזנר בתור סטיג מולין אנג'ליקה וושינגטון בתור פארידה יאן לואיס קסטלנוס בתור טומי טורס ריקו פריז בתור שניפר יוהנה ליאו בתור סטלה קלרה ווילסי בתור קימי סטיצ'ר סטיב זאן בתור ריצ'י קריימן אנג'לה קינסי בתפקיד הליין קריימן ב-1 בדצמבר 2020, נטפליקס בחרה בסם וולפסון לכתוב את התסריט לסרט ההמשך של הסרט "נערה גבוהה", כשהשחקנית אווה מישל תשוב לשחק את ג'ודי. שלב הצילומים החל ב-12 באפריל 2021 והסתיים ב-21 במאי 2021 בניו אורלינס, לואיזיאנה. הסרט אמור לעלות לנטפליקס ב-11 בפברואר 2022. הטריילר של הסרט שוחרר ב-YouTube ב-19 בינואר 2022. בתחילת שנת 2021 פורסם כי אווה מישל וצוות השחקנים מהסרט הראשון, סברינה קרפנטר, אנג'ליקה וושינגטון, גריפין גלוק, לוק אייזנר וסטיב זאן, ישובו לגלם את תפקידיהם מהסרט הראשון. אפליה בגלל גובה נערה גבוהה "נערה גבוהה 2", במסד הנתונים הקולנועיים IMDb (באנגלית) "נערה גבוהה 2", באתר נטפליקס "נערה גבוהה 2", באתר Metacritic (באנגלית) "נערה גבוהה 2", במסד הנתונים הקולנועיים KinoPoisk (ברוסית) נערה גבוהה 2, במיזם "אישים" לתיעוד היצירה הישראלית Fisher, Jacob (1 בדצמבר 2020). "'Tall Girl' Sequel In The Works At Netflix (EXCLUSIVE)". Discussing Film. נבדק ב-19 בפברואר 2021. {{cite web}}: (עזרה) "Film and TV Projects Going Into Production - Tall Girl Sequel". Variety Insight. אורכב מ-המקור ב-27 במרץ 2021. נבדק ב-27 במרץ 2021. {{cite web}}: (עזרה) Peters, Fletcher; Monteil, Abby (19 בינואר 2022). "New on Netflix February 2022". Decider. נבדק ב-19 בינואר 2022. {{cite web}}: (עזרה) "Tall Girl 2". Youtube. נבדק ב-23 בינואר 2022. {{cite web}}: (עזרה) "Tall Girl Season 2: Trailer, Release date and Everything You Want To Know!". Daily Research Plot. נבדק ב-23 בינואר 2022. {{cite web}}: (עזרה) 'Tall Girl 2': NetflixRelease Date, Trailer, Casting, Filming, & More, Tv Shows Ace, ‏4 במרץ 2021
ניר בן חיים

ניר בן חיים (נולד ב-15 בדצמבר 1970) הוא ראש עיריית חדרה. ניר בן חיים נולד בחדרה. בגיל 23 החל לעבוד בעיריית חדרה כחשמלאי. הוא הצטרף לוועד העובדים והיה לראש ועד העובדים במשך שתי קדנציות. בהמשך היה ראש ההסתדרות במרחב חדרה-שומרון. בן חיים בעל תואר ראשון במדעי המדינה ומינהל ציבורי. בשנת 2018 נבחר לראשונה למועצת העיר ורשימתו "העיר של כולנו", שזכתה לתמיכת מפלגת כולנו בראשות משה כחלון, השיגה שלושה מושבים במועצת העיר. בן חיים מונה לתפקיד ממלא מקום וסגן ראש עיריית חדרה, צבי גנדלמן. בינואר 2022 מונה בן חיים לראש העירייה בפועל לאחר שגנלדמן הושעה בשל כתב האישום שהוגש נגדו.הוא נשאר בתפקידו לאחר שגבר בהצבעת מועצת העיר על יו”ר סיעת ’מחוברים’ בעיר, יניב דרי. בבחירות 2024, התמודד על ראשות העירייה מול טל אליהו ויניב דרי ונבחר לאחר שקיבל מעל 45% מהקולות. בן חיים נשוי לסמדר ואב לארבעה. הוא מתגורר בשכונת בית אליעזר בעיר חדרה. מדיה וקבצים בנושא ניר בן חיים בוויקישיתוף ניר בן חיים, ברשת החברתית פייסבוק ניר בן חיים, ברשת החברתית אינסטגרם מירית גולן, צפו בנאום ההכתרה: ניר בן חיים הוא ראש עיריית חדרה (סרטון), באתר mynet‏ חדרה, 19 בינואר 2022 מערכת מגדלור ניוז, תוצאות בחירות 2024 בחדרה • ניר בן חיים נבחר לראש עיריית חדרה וימשיך בתפקידו, באתר מגדלור ניוז, ‏2024-02-28
מוזיאון הגראן פאלה

מוזיאון הגראן פאלה דה שאנז אליזה (בצרפתית: Le Grand Palais, מילולית "הארמון הגדול"), המוכר בקיצור: הגראן פאלה, הוא אתר היסטורי (אנ'), אולם תצוגה ומתחם מוזיאונים הממוקם בשאנז אליזה ברובע ה-8 של פריז, צרפת. בנייתו של הגראן פאלה החלה בשנת 1897 לאחר הריסת ארמון התעשייה וכחלק מההכנות לתערוכה העולמית של 1900. במסגרת ההכנות לתערוכה זו נבנו גם מוזיאון הפטי פאלה וגשר אלכסנדר השלישי הסמוכים. המבנה תוכנן להיות מקום רחב היקף לאירועים אמנותיים רשמיים. על גמלון הבניין חקוקות המלים הבאות: "אנדרטה שהוקדשה על ידי הרפובליקה לתפארת האמנות הצרפתית". הבניין עוצב לפי סגנון אדריכלות האמנויות היפות, וכולל חזיתות אבן מעוטרות, קמרונות זכוכית וחידושים תקופתיים שכללו ברזל, שלד פלדה (אנ') ובטון מזוין. המבנה רשום כמונומנט היסטורי (אנ') על ידי משרד התרבות הצרפתי. מדיה וקבצים בנושא מוזיאון הגראן פאלה בוויקישיתוף אתר האינטרנט הרשמי של מוזיאון הגראן פאלה (באנגלית) מוזיאון הגראן פאלה, ברשת החברתית פייסבוק מוזיאון הגראן פאלה, ברשת החברתית אקס (טוויטר) מוזיאון הגראן פאלה, ברשת החברתית אינסטגרם מוזיאון הגראן פאלה, סרטונים בערוץ היוטיוב מוזיאון הגראן פאלה, באתר אנציקלופדיה בריטניקה (באנגלית) Official Grand Palais website The Grand Palais, current photographs, and photographs from the 1900s. Photos from the rooftops of the Grand Palais "Grand Palais". Champs-elysees-paris.org. Retrieved 2010-07-08. Sesan Iwarere (2005). "Paris 1900: Grand Palais". University of Maryland Libraries. Retrieved 2010-07-08. Base Mérimée: PA00088877, Ministère français de la Culture. (in French) Grand Palais ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
מוזיאון הפטי פאלה

מוזיאון הפטי פאלה (בצרפתית: Petit Palais) הוא מוזיאון לאמנות ברובע ה-8 של פריז, צרפת. הוא נבנה כחלק מההכנות לתערוכה העולמית של 1900, וכיום הוא משכנו של המוזיאון לאמנויות יפות של העיר פריז. מוזיאון הפטי פאלה ממוקם בשדרת ניקולא השני, היום שדרת וינסטון צ'רצ'יל, מול מוזיאון הגראן פאלה. שאר החזיתות של הבניין פונות אל נהר הסן ושדרות השאנז אליזה. מוזיאון הפטי פאלה הוא אחד מ-14 מוזיאונים של העיר פריז ששולבו מאז 1 בינואר 2013 בתאגיד הציבורי Paris Musées. הוא רשום מאז 1975 כמונומנט היסטורי על ידי משרד התרבות הצרפתי. מדיה וקבצים בנושא מוזיאון הפטי פאלה בוויקישיתוף אתר האינטרנט הרשמי של מוזיאון הפטי פאלה (בצרפתית ובאנגלית) אתר האינטרנט הרשמי של מוזיאון הפטי פאלה מוזיאון הפטי פאלה, ברשת החברתית פייסבוק מוזיאון הפטי פאלה, ברשת החברתית אקס (טוויטר) Official website Official Paris Musées website Paris1900.com: The Petit Palais — 1900 (Exposition Universelle) and current photographs. Anderson, A (1900). "The Paris Exhibition Buildings". Architectural Review. 7: 28–37. Iwarere, Sesan (2005). Gournay, Isabelle; McEvoy, Jean (eds.). "Paris 1900: Petit Palais". World's Fairs: Social and Architectural History. Maryland: University of Maryland Libraries. Base Mérimée: PA00088878, Ministère français de la Culture. (in French) Petit Palais, actuellement musée des Beaux-Arts de la Ville de Paris ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
ארמון התעשייה

ארמון התעשייה (בצרפתית: Palais de l'Industrie) היה אולם תצוגה שנבנה בפריז בין נהר הסן לשאנז אליזה והוקם לרגל התערוכה העולמית של פריז ב-1855. הוא היה האחרון מבין מספר בניינים בעלי אותו שם שהוקמו באותו מקום. ארמון התעשייה הראשון נבנה ב-1839 ונבנה מחדש בתערוכות הבאות ב-1844 וב-1849. הבניין משנת 1855 תוכנן בעיקר על ידי האדריכל ז'אן-מארי-ויקטור וייל (אנ') והמהנדס אלכסיס בארו (אנ'). הוא נהרס בשנת 1897 כדי לפנות מקום למוזיאון הגרנד פלה של התערוכה העולמית בשנת 1900. הקיסר נפוליאון השלישי איחל לתערוכה עולמית של 1855, ארבע שנים לאחר התערוכה הגדולה שהתקיימה בלונדון, כדי להוכיח את עליונותה של צרפת על ידי התעלות בכל פרמטר על התערוכה הבריטית. הוא חפץ במיוחד באולם תצוגה מרהיב שיתחרה בארמון הבדולח. בתחרות שהתקיימה ב-1852 זכתה תוכניתם של האדריכל ז'אן-מארי-ויקטור וייל והמהנדס דז'ארדין, ששילבה את השימוש המסורתי בבנייה עם זה של ברזל יצוק. עם זאת, בגלל אילוצי תקציב ועלויות, היה צורך לעבד מחדש את התוכניות, ועל כך אמון המהנדס אלכסיס בארו. בתכנון הסופי נעשה שימוש בבנייה רק לקירות החיצוניים, שעוביים מטר אחד וגובה שמונה עשר מטרים. עם זאת, קירות מסיביים אלו בקושי יכלו לתמוך במשקל הקרניז הבולט, והיה צורך לחזק אותם בעמודי ברזל יצוק ובקורות. ארמון התעשייה היה באורך 260 מטרים וברוחב 105 מטרים. הספינה הראשית שלו הייתה באורך 190 מטרים ורוחבה 48 מטרים. הוא היה מוקף מ-4 צדדים במעברים בגובה שתי קומות וברוחב של 30 מטרים. המסבכים החצי-עגולים שלו גשרו על מפתח של 24 מטרים כדי ליצור חדר תצוגה רחב ידיים ללא עמודים במרכזו. למרות גודלו הרב, הארמון לא היה גדול מספיק כדי לאכלס את כל המציגים הצפויים, כך שנבנו שני מבנים ארעיים שיכילו את יתר התצוגות. הכשל העיקרי של הבניין, שלא הושלם ביום פתיחת התערוכה העולמית, היה האוורור הגרוע שלו. אף על פי שהכשל הפך את הבניין לחם מאוד במהלך היום, הוא שימש כאולם לתערוכות ואירועים חברתיים רבים עד להריסתו ב-1897. אוקטב מירבו, בהתייחסו לארמון התעשייה כמוקד בשדרות השאנז אליזה, השווה את הבניין ל"שור העובר דרך גן ורדים ורומס הכל תחתיו". אף על פי שהמבקרים גינו כמעט בכל העולם את ה"כבדות" הגותית של הבניין, חיקוי המעטפת של מבנה ברזל וזכוכית עם מעטפת אבן בתערוכה העולמית של לונדון ב-1862 ובתערוכה הקולומביאנית העולמית של שיקגו ב-1893, ואפילו בבניינים שהיו אמורים להחליף אותו: מוזיאון הגרנד פלה ומוזיאון הפטי פאלה, שנבנו עבור היריד העולמי של שנת 1900. הכניסה של ארמון התעשייה עוצבה על ידי קבוצת הפסלים של אליאס רובר, France Crowning Art and Industry. מדיה וקבצים בנושא ארמון התעשייה בוויקישיתוף Mechanics Magazine (17 November 1849), no. 1371, p. 472. Octave Mirbeau (1848-1917)
קבוצת לזארוס

קבוצת לזארוס (באנגלית: Lazarus Group; מוכרת גם בשם הקיצור: APT38) היא קבוצת פשע מקוון צפון קוריאנית, המבצעת פעולות סייבר התקפיות נגד גורמים דרום קוריאנים ומערביים. לשכת החקירות הפדרלית בארצות הברית (FBI) מצאה כי קבוצת התקיפה קשורה ונתמכת על ידי ממשלת צפון קוריאה. מלבד השם הרשמי, נתנו חברות אבטחת מידע לקבוצה שמות נוספים כגון: Zinc ,Whois Team ,Hidden Cobra (ניתן על ידי מיקרוסופט), Guardians of Peace. בקבוצה חברים מעל ל-1000 אנשים, פעילותם מתבצעת לרוב מהעיר פיונגיאנג ומאזורים שונים בצפון קוריאה. התקפותיה של הקבוצה מתמקדות נגד חברות מסחריות וארגונים ממשלתיים ממגזרים שונים וממדינות מערביות כגון: גרמניה, דרום קוריאה, הודו, טאיוואן וארצות הברית. לוחמת רשת טרור קיברנטי האקינג משחקי מלחמה האקטיביזם קספרסקי: אלו חמשת קבוצות התקיפה הפעילות ביותר ברבעון שני השנה, אתר Israel Defense ניו יורק טיימס: למרות ההכחשות, התקיפה על מערכות ביטחוניות ישראליות הצליחה, אתר כלכליסט NICKEL ACADEMY | Secureworks, www.secureworks.comhttp (באנגלית) North Korea Designations; Global Magnitsky Designation, U.S. Department of the Treasury (באנגלית) Dissecting Operation Troy: Cyberespionage in South Korea Connect the Dots on State-Sponsored Cyber Incidents - Denial of service incident against South Korean and U.S. targets, Council on Foreign Relations (באנגלית) Zetter, Kim. "The Sony Hackers Were Causing Mayhem Years Before They Hit the Company". Wired (באנגלית אמריקאית). ISSN 1059-1028. נבדק ב-2022-01-29. DarkSeoul: SophosLabs identifies malware used in South Korean internet attack, Naked Security, ‏2013-03-20 (באנגלית אמריקאית) Zetter, Kim. "Sony Got Hacked Hard: What We Know and Don't Know So Far". Wired (באנגלית אמריקאית). ISSN 1059-1028. נבדק ב-2022-01-29. חברות אבטחה שיתפו פעולה לשבש את ההאקרים שתקפו את סוני -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2016-02-28 Kaspersky Lab helps to disrupt the activity of the Lazarus Group responsible for multiple devastating cyber-attacks | Kaspersky Lab, web.archive.org, ‏2016-09-01 Five Reasons Why Operation Blockbuster Matters, Novetta, ‏0001-11-30 Explained: The story of how North Korea hackers stole $81 million from Bangladesh Bank, The Indian Express, ‏2021-06-30 (באנגלית) רפאל קאהאן, מתקפת סייבר עולמית: האקרים עשו שימוש בנוזקות כופר - בתי חולים בבריטניה שותקו, באתר כלכליסט - www.calcalist.co.il, ‏2017-05-12 North Korea Targeted South Korean Cryptocurrency Users and Exchange in Late 2017 Campaign, Recorded Future, ‏2018-01-16 (באנגלית אמריקאית) MAR-10135536-21 – North Korean Proxy Malware: ELECTRICFISH | CISA, www.cisa.gov "Exclusive: Suspected North Korean hackers targeted COVID vaccine maker AstraZeneca - sources". Reuters (באנגלית). 2020-11-27. נבדק ב-2022-01-29.
וילה יוסף מודיאנו

וילה יוסף מודיאנו (ביוונית: Βίλα Γιοσέφ Μοδιάνο) הוא מבנה מגורים שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון. המבנה היה בבעלות התעשיין היהודי יוסף (ג'וזפה) מודיאנו. המבנה ממוקם ברובע הדרומי של פירג'יט, בשדרות וסיליסיס אולגאס מס' 5, ברובע אקסוכון. בשנת 1899 רכש התעשיין יוסף מודיאנו את המגרש ובנה בתחילה בית חרושת לטקסטיל, ובהמשך וילה בת שתי קומות כבית מגורים למשפחתו. לאחר מותו של התעשיין עבר הבית ליורשיו. החל משנת 1918 שימשה הווילה כבניין עזר לצורכי בית הספר התיכון הראשון לגברים בסלוניקי. ב-1931 נמכרה הוילה לגביר יעקב מולו. משנות ה-30 של המאה ה-20 המבנה שימש כבית הספר התיכון הראשון לגברים בסלוניקי. במהלך מלחמת העולם השנייה, הבניין היה בבעלות מינהל הכיבוש הגרמני. לאחר המלחמה נמסר המבנה לידי ממשלת יוון כרכוש מדינת אויב. בין השנים 1946 ו-1958 שוכנו בווילה 15 עד 22 משפחות פליטים. לאחר 1960 נהרסה החומה שהפרידה בין וילה "מודיאנו" לבין בית חאג'ימיסב השכן, שהוא הבניין הראשי של בית הספר התיכון הראשון לזכר סלוניקי לצורך איחודם לקומפלקס אחד המשמש בית ספר תיכון בו בית מודיאנו הוא הוא המשני מבין המבנים. לאחר מכן נהרסו מפעל המשי והחממה שמאחורי הבית. וילה יוסף מודיאנו נפגעה קשות במהלך רעידת האדמה בסלוניקי ב-1978 ופונה. במסגרת הכרזתה של סלוניקי כבירת התרבות האירופאית לשנת 1997 החלו עבודות השיקום של וילה חאג'ימיסב. בשנת 1998, הרשויות המקומיות, מתוקף סמכותם ואחריותם על מבנים מסוכנים, ובהיותן בעלות המבנה הכמעט בלעדיות, החליטו לשחזר גם את וילה יוסף מודיאנו. אולם האישור הסופי ניתן רק בשנת 2004 והעבודות בפועל החלו רק כעשור מאוחר יותר. בשנת 2014 החל שיקום הוילה שננטשה בעבר. השיפוץ היה נרחב, וכלל שיקום התקרות שקרסו, מדרגות ורצפות. במרץ 2016 שוחזרה הווילה. הבניין חזר לשמש כבניין עזר לתיכון. הוחלט להוסיף מספר קטן של כיתות לשטח החצר. מבחינה אדריכלית מדובר בבניין מלבני המורכב ממרתף ושתי קומות. ישנם 15 חדרים ו-3 סלונים המשמשים לאירוח המשפחה. המבנה סימטרי ביחס לשני הצירים, והציר האנכי מודגש בכניסה ובמרפסת הפנימית. העמודים בעלי כותרות קורינתיות ובקצוות המבנה קרניז היקפי עם מעקה מובנה. בפנים המבנה יש ציורי קיר וציורי תקרה שהוסרו, נשלחו לאתונה לשיקום והוחזרו למקומם. לכל חדר יש מוטיבים קישוטיים אחרים. מדיה וקבצים בנושא וילה יוסף מודיאנו בוויקישיתוף Villa Joseph Modiano הגבירים לבית מודיאנו ובהם התעשיין יוסף מודיאנו תורמים לבניית בית חולים בעיר סאלוניקי, יוון., בעיתון חבצלת⁩⁩, 16 בנובמבר 1894 באתר עיתונות יהודית היסטורית. הגביר ג'וזף מודיאנו בקהילת סאלוניקי, יוון בעיתון ⁨⁨Compte Rendu⁩⁩, 1 בינואר 1879 באתר עיתונות יהודית היסטורית. 1ο Γυμνάσιο Αρρένων Θεσσαλονίκης, Βίλα Γιοσέφ Μοδιάνο, Thessalonikiartsandculture.gr (ביוונית) THESSARCHITECTURE Γιόσεφ Μοδιάνο
מרטין הרטמן

מרטין הרטמן (בגרמנית: Martin Hartmann) (9 בדצמבר 1851, ברסלאו - 5 בדצמבר 1918, ברלין) היה מזרחן גרמני שהתמחה בלימודי אסלאם (אנ'). בשנת 1875 קיבל את הדוקטורט שלו באוניברסיטת לייפציג כתלמידו של היינריך לברכט פליישר. בשנים 1876 עד 1887 שירת כדרגומן בקונסוליה הכללית הגרמנית בביירות. מ-1887 ועד מותו ב-1918 לימד שיעורים במחלקה לשפות מזרחיות בברלין. כפרופסור בברלין השתדל מאוד לפרסם את תחום לימודי האסלאם כדיסציפלינה עצמאית. תרומותיו הרבות לתחום לימודי האסלאם התבססו על עמדתו הסוציולוגית. רבות מיצירותיו פורסמו בכתב העת "Die Welt des Islams" ("עולם האסלאם"), פרסום של "Deutsche Gesellschaft für Islamkunde" ("החברה הגרמנית ללימודי האסלאם"), ארגון שהרטמן היה שותף להיווסדו ב-1912. "Die Ortschaftenliste des Liwa Jerusalem in dem türkischen Staatskalender für Syrien auf das Jahr 1288 der Flucht (1871)". Zeitschrift des Deutschen Palästina-Vereins. 6: 102–149, 1896. Lieder der libyschen Wüste, 1899. "The Arabic press of Egypt", published in English in 1899. Der islamische Orient; Berichte und Forschungen (3 volumes, 1905–10). Chinesisch-Turkestan: Geschichte, Verwaltung, Geistesleben, und Wirtschaft, 1907. Der Islam: Geschichte -- Glaube -- Recht. Ein Handbuch, 1909. Islam, Mission, Politik, 1911. Zur Geschichte des Islam in China, 1921. מדיה וקבצים בנושא מרטין הרטמן בוויקישיתוף Deutsche Biographie, Hartmann, Martin - Deutsche Biographie, www.deutsche-biographie.de (בגרמנית) Ursula Wokoeck, German Orientalism: The Study of the Middle East and Islam from 1800 to 1945, Routledge, 2009-05-07, ISBN 978-1-134-03938-8. (באנגלית) Hartmann, Martin 1851-1918, WorldCat